เงินบาทเช้านี้แข็งค่าทะลุ 31 มาที่ 30.87/.89
ธนาคารซีไอเอ็มบีไทย รายงาน เงินบาทเช้านี้แข็งค่าทะลุ 31 มาที่ 30.87/.89 ตามภูมิภาค คลายกังวลหนี้ยุโรป
29 ต.ค. 2565

ธนาคารซีไอเอ็มบีไทย รายงาน เงินบาทเช้านี้แข็งค่าทะลุ 31 มาที่ 30.87/.89 ตามภูมิภาค คลายกังวลหนี้ยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.87/89 บาท/ดอลลาร์ ปรับตัวแข็งค่าจากเย็นวานนี้ที่ระดับ 31.15/17 บาท/ดอลลาร์ เคลื่อนไหวในทิศทางเดียวกันกับภูมิภาค หลังธนาคารกลางชั้นนำ 6 แห่งของโลก ได้แก่ ธนาคารกลางสหรัฐ ธนาคารกลางยุโรป ธนาคารกลางอังกฤษ ธนาคารกลางแคนาดา ธนาคารกลางญี่ปุ่น และธนาคารกลางสวิตเซอร์แลนด์ ร่วมมือกันประกาศใช้มาตรการบรรเทาภาวะตึงตัวในตลาดการเงินที่เป็นผลมาจากวิกฤตการเงินในยุโรป ด้วยการลดอัตราดอกเบี้ยสว็อปสกุลเงินดอลลาร์ ทำให้ตลาดมีความเชื่อมั่นต่อการแก้ปัญหาหนี้เสียในยุโรป
"ปรับตัวแข็งค่าจากเย็นวานขึ้นมาหลังรับข่าวเมื่อคืนที่เซอร์ไพรส์มาก" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 77.55/60 เยน/ดอลลาร์ ปรับตัวแข็งค่าจากระดับ 78.02/04 เยน/ดอลลาร์ ส่วนเงินยูโรอยู่ที่ระดับ 1.3442/3446 ดอลลาร์/ยูโร ปรับตัวแข็งค่าจากระดับ 1.3284/3286 ดอลลาร์/ยูโร 
นักบริหารเงิน คาดว่า การเคลื่อนไหวของเงินบาทวันนี้มีแนวโน้มแข็งค่า ซึ่งต้องรอดูทิศทางการลงทุนในตลาดหุ้นด้วย โดยมองกรอบไว้ที่ 30.80-30.95 บาท/ดอลลาร์